НэхъыфIхэр токIуэ
Урысей МВД-м и IэнатIэ хэхахэм я гупу Кавказ Ищхъэрэ щIыналъэм щыIэм, КъБР-мкIэ МВД-м и гуп щхьэхуэм я лэжьакIуэхэм я спартакиадэ Бахъсэн къалэ дэт «Автозапчасть» стадионым щекIуэкIащ. Ар теухуауэ щытащ ТекIуэныгъэ Иным и махуэшхуэм, гъащIэ узыншэр, физкультурэмрэ спортымрэ, хэкупсэ гъэсэныгъэм зегъэубгъуным.
ТхакIуэхэм я пащхьэ итщ министр Васильев Сергей
Сыхьэтитхум нэблагъэкIэ спортсменхэр щызэхьэзэхуащ атлетикэ псынщIэ, дзэ-спорт эстафетэхэм, футбол цIыкIум, гырэ спортым, кIапсэ зэпекъумрэ армспортымрэ. Абы кIэлъыплъыну къызэхуэсахэм яхэтащ Хэку зауэшхуэм и ветеранхэу Кобылкин Иван, Къанщауэ Мусабий, Джэрыджэ Iэбубэчыр. НэхъыжьыфIхэм ТекIуэныгъэм и махуэшхуэмкIэ ехъуэхъуащ къэрал кIуэцI IуэхухэмкIэ министру КъБР-м щыIэ полицэм и генерал-лейтенант Васильев Сергей. Кърагъэблэгъахэм яхэтащ КъБР-м спортымкIэ и министрым и къуэдзэ Мамхэгъ Хьэчим, Бахъсэн район администрацэм и тхьэмадэ Сыжажэ Хьэсэн, къалэ администрацэм и унафэщIым и къалэнхэр зыгъэзащIэ Хьэщпакъ СулътIан сымэ.
Зэхьэзэхуэ гуащIэм щытекIуащ КъБР-м щыIэ МВД-м и гуп щхьэхуэхэм я командэ къыхэхар. Урысей МВД-м и гуп щхьэхуэхэу Iуащхьэмахуэ куейм щыIэм и командэм етIуанэ, Бахъсэн районым щыIэм ещанэ увыпIэхэр къахьащ.
Васильев Сергей текIуахэм кубокхэр, щIыхь тхылъхэмрэ саугъэтхэмрэ яритащ. Дамыгъэхэр ялъысащ щхьэзакъуэ зэпеуэм щынэхъыфIахэми.
Зэхьэзэхуэм и кIэухыу спортсменхэмрэ хьэщIэхэмрэ я нэгу зрагъэужьащ Бахъсэн къалэмрэ Дыгулыбгъуей къуажэмрэ ЩэнхабзэмкIэ я унэм и артистхэм.
Къэрал кIуэцI IуэхухэмкIэ министерствэу
КъБР-м щыIэм и пресс-IуэхущIапIэ.
